**POLITIKA KVALITETE**

Akademija za umjetnost i kulturu u Osijeku

Politika kvalitete Akademije za umjetnost i kulturu u Osijeku usmjerena je na stalno unaprjeđivanje svih djelatnosti Akademije te predstavlja načelo organiziranja, osiguravanja i razvijanja kulture kvalitete na svim razinama institucijskog djelovanja kroz prilagodbu promjenama u sustavu visokoga obrazovanja Republike Hrvatske, primjenu standarda i propisa Sveučilišta Josipa Jurja Strossmayera u Osijeku kao i onih na nacionalnoj i međunarodnoj razini.

Ciljevi su politike kvalitete:

* ustrojavanje studijskih programa s jasno definiranim ishodima učenja
* izvođenje studijskih programa u skladu s potrebama tržišta rada
* pokretanje novih studijskih programa u skladu s potrebama tržišta rada
* izvođenje programa cjeloživotnoga učenja u skladu s potrebama tržišta rada, lokalne zajednice i regije
* profiliranje Akademije kao nositelja umjetničkog stvaralaštva i pokretača pozitivnih promjena na umjetničkoj sceni
* njegovanje znanstvene izvrsnosti i poticanje dijaloga o znanosti o umjetnosti, kulturi, medijima, menadžmentu u kulturi te kulturnoj industriji na nacionalnoj i međunarodnoj razini
* realizacija umjetničkih i znanstvenih projekata visoke razine kvalitete
* osiguranje mobilnosti studenata i djelatnika Akademije
* osiguranje primjene etičkih načela i vrijednosti u visokom obrazovanju među svim dionicima sustava, njegujući odgovornost, nepristranost, akademske slobode i kritičnost

Ostvarivanje ciljeva kvalitete zajednički je zadatak uprave Akademije i svih njezinih zaposlenika. Stoga je neprekidno obrazovanje djelatnika o sustavu kvalitete i načinima provođenja aktivnosti u svrhu unaprjeđenja kvalitete jedna od bitnih zadaća Uprave, Ureda za unaprjeđenje i osiguranje kvalitete te Povjerenstva za praćenje i osiguranje kvalitete visokog obrazovanja. Odnos uprave i djelatnika Akademije temelji se na suradnji koja doprinosi stvaranju poticajnog radnog okruženja u svrhu sposobnosti preuzimanja odgovornosti svih zaposlenika Akademije za uspostavljanje visokih standarda kvalitete poslova koje obavljaju. Time su obuhvaćeni članovi Uprave, odsjeci kao ustrojne jedinice ustanove, sve nastavno, administrativno i tehničko osoblje jednako.

Akademija za umjetnost i kulturu u Osijeku ovom politikom potvrđuje svoje trajno opredjeljenje i svijest o potrebi sukladnosti kvalitete usluga koje pruža s definiranom Politikom kvalitete te preuzima punu odgovornost za njezinu primjenu i razvoj na svim razinama Akademije.